CELEX: 32020R1311
Language: da
Date: 2020-09-21 00:00:00
Title: Rådets forordning (EU) 2020/1311 af 21. september 2020 om ændring af forordning (EU) nr. 224/2014 om restriktive foranstaltninger i lyset af situationen i Den Centralafrikanske Republik

22.9.2020   
               
               
                  DA
               
               
                  Den Europæiske Unions Tidende
               
               
                  L 308/1
               
            
         RÅDETS FORORDNING (EU) 2020/1311
         af 21. september 2020
         om ændring af forordning (EU) nr. 224/2014 om restriktive foranstaltninger i lyset af situationen i Den Centralafrikanske Republik
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 215,
         under henvisning til Rådets afgørelse 2013/798/FUSP af 23. december 2013 om restriktive foranstaltninger over for Den Centralafrikanske Republik (1),
         under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
         ud fra følgende betragtninger:
         
                     (1)
                  
                  
                     Den 10. marts 2014 vedtog Rådet forordning (EU) nr. 224/2014 (2) for at give visse foranstaltninger i afgørelse 2013/798/FUSP virkning.
                  
               
                     (2)
                  
                  
                     Den 28. juli 2020 vedtog De Forenede Nationers Sikkerhedsråd resolution 2536 (2020). Denne resolution udvider fritagelserne fra våbenembargoen.
                  
               
                     (3)
                  
                  
                     Den 21. september 2020 vedtog Rådet afgørelse (FUSP) 2020/1312 (3), som ændrer afgørelse 2013/798/FUSP i overensstemmelse med resolution 2536 (2020).
                  
               
                     (4)
                  
                  
                     Visse af disse ændringer hører under anvendelsesområdet for traktaten om Den Europæiske Unions funktionsmåde, og det er derfor nødvendigt at indføre lovgivning på EU-plan for at gennemføre dem og foretage tekniske tilpasninger i lyset af tidligere resolutioner fra De Forenede Nationers Sikkerhedsråd, navnlig for at sikre, at de økonomiske aktører i alle medlemsstaterne anvender dem på samme måde.
                  
               
                     (5)
                  
                  
                     Forordning (EU) nr. 224/2014 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            I artikel 3 i forordning (EU) nr. 224/2014 tilføjes følgende litraer:
            
                        »e)
                     
                     
                        i tilknytning til våben med en kaliber på højst 14,5 mm og ammunition og komponenter, der er specielt designet til sådanne våben, og ikkearmerede landbaserede militærkøretøjer og landbaserede militærkøretøjer udstyret med våben med en kaliber på højst 14,5 mm og reservedele hertil samt raketdrevne granater og ammunition, der er specielt designet til sådanne våben, til CAR's sikkerhedsstyrker, herunder statslige civile retshåndhævende institutioner, såfremt sådanne våben, ammunition, komponenter og køretøjer udelukkende er til støtte eller brug for CAR's proces til reform af sikkerhedssektoren, forudsat at ydelsen af denne bistand eller disse tjenester er blevet meddelt sanktionskomitéen mindst 20 dage i forvejen
                     
                  
                        f)
                     
                     
                        i tilknytning til våben og andet tilknyttet udstyr, der er bestemt til at dræbe, som ikke er anført i artikel 3, litra e), til CAR's sikkerhedsstyrker, herunder statslige civile retshåndhævende institutioner, såfremt sådanne våben og udstyr udelukkende er til støtte eller brug for CAR's proces til reform af sikkerhedssektoren, og som på forhånd er godkendt af sanktionskomitéen.«
                     
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. september 2020.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EUT L 352 af 24.12.2013, s. 51.
         
            (2)  Rådets forordning (EU) nr. 224/2014 af 10. marts 2014 om restriktive foranstaltninger i lyset af situationen i Den Centralafrikanske Republik (EUT L 70 af 11.3.2014, s. 1).
         
            (3)  Rådets afgørelse (FUSP) 2020/1312 af 21. september 2020 om ændring af afgørelse 2013/798/FUSP om restriktive foranstaltninger over for Den Centralafrikanske Republik (se side 3 i denne EUT).